CELEX: 32016R1893
Language: sl
Date: 2016-10-27 00:00:00
Title: Izvedbena uredba Sveta (EU) 2016/1893 z dne 27. oktobra 2016 o izvajanju Uredbe (EU) št. 36/2012 o omejevalnih ukrepih glede na razmere v Siriji

28.10.2016   
            
            
               SL
            
            
               Uradni list Evropske unije
            
            
               L 293/25
            
         IZVEDBENA UREDBA SVETA (EU) 2016/1893
   z dne 27. oktobra 2016
   o izvajanju Uredbe (EU) št. 36/2012 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 18. januarja 2012 sprejel Uredbo (EU) št. 36/2012.
            
         
               (2)
            
            
               Glede na resnost razmer v Siriji bi bilo treba deset oseb dodati na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge II k Uredbi (EU) št. 36/2012.
            
         
               (3)
            
            
               Prilogo II k Uredbi (EU) št. 36/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga II k Uredbi (EU) št. 36/2012 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. oktobra 2016
      
         
            Za Svet
         
         
            Predsednik
         
         M. LAJČÁK
      
   
   
      (1)  UL L 16, 19.1.2012, str. 1.
   
      PRILOGA
      Na seznam fizičnih in pravnih oseb, subjektov ali organov iz Priloge II k Uredbi (EU) št. 36/2012 se dodajo naslednje osebe:
      
         Seznam fizičnih in pravnih oseb, subjektov ali organov iz členov 14 in 15(1)(a) ter 15(1a)
      
      
                  A.
               
               
                  Osebe
               
            
         
                      
                  
                  
                     Ime
                  
                  
                     Podatki za ugotavljanje istovetnosti
                  
                  
                     Razlogi
                  
                  
                     Datum uvrstitve na seznam
                  
               
                     „207.
                  
                  
                     Adib Salameh
                     (tudi Adib Salamah; Adib Salama; Adib Salame; Mohammed Adib Salameh; Adib Nimr Salameh)
                     ()
                  
                  
                     Položaj: generalmajor, namestnik direktorja direktorata za obveščevalno dejavnost letalskih sil v Damasku.
                  
                  
                     Pripadnik sirskih varnostnih in obveščevalnih služb na položaju po maju 2011; namestnik direktorja direktorata za obveščevalno dejavnost letalskih sil v Damasku; prej vodja obveščevalne službe letalskih sil v Alepu.
                     Pripadnik sirskih oboroženih sil s činom ‚polkovnik‘ ter enakovrednim ali višjim činom na položaju po maju 2011; ima čin generalmajorja.
                     Odgovoren za nasilno zatiranje civilnega prebivalstva v Siriji, in sicer z načrtovanjem vojaških napadov v Alepu in vpletenostjo vanje; izdajal pooblastila za prijetje in pridržanje civilistov.
                  
                  
                     28.10.2016
                  
               
                     208.
                  
                  
                     Adnan Aboud Hilweh
                     (tudi Adnan Aboud Helweh; Adnan Aboud)
                     ()
                  
                  
                     Položaj: brigadir general
                  
                  
                     Ima čin brigadir general 155. brigade in 157. brigade sirske vojske, na položaju po maju 2011.
                     Kot brigadir general 155. in 157. brigade je odgovoren za nasilno zatiranje civilnega prebivalstva v Siriji, med drugim zaradi odgovornosti za uvajanje in uporabo raket in kemičnega orožja leta 2013 na civilnih območjih ter vpletenosti v množična pridržanja.
                  
                  
                     28.10.2016
                  
               
                     209.
                  
                  
                     Jawdat Salbi Mawas
                     (tudi Jawdat Salibi Mawwas; Jawdat Salibi Mawwaz)
                     ()
                  
                  
                     Položaj: generalmajor
                  
                  
                     Ima čin generalmajorja ter je višji častnik v sirskem topniškem in raketnem direktoratu sirskih oboroženih sil, na položaju po maju 2011.
                     Kot višji častnik sirskega topniškega in raketnega direktorata je odgovoren za nasilno zatiranje civilnega prebivalstva, vključno z uporabo raket in kemičnega orožja s strani brigad pod njegovim poveljstvom leta 2013 na gosto poseljenih civilnih območjih v Ghouti.
                  
                  
                     28.10.2016
                  
               
                     210.
                  
                  
                     Tahir Hamid Khalil
                     (tudi Tahir Hamid Khali; Khalil Tahir Hamid)
                     ()
                  
                  
                     Položaj: generalmajor
                  
                  
                     Ima čin generalmajorja ter je vodja sirskega topniškega in raketnega direktorata sirskih oboroženih sil, na položaju po maju 2011.
                     Kot višji častnik sirskega topniškega in raketnega direktorata je odgovoren za nasilno zatiranje civilnega prebivalstva, vključno z uvajanjem raket in kemičnega orožja s strani brigad pod njegovim poveljstvom leta 2013 na gosto poseljenih civilnih območjih v Ghouti.
                  
                  
                     28.10.2016
                  
               
                     211.
                  
                  
                     Hilal Hilal
                     (tudi Hilal al-Hilal)
                     ()
                  
                  
                     Rojen: 1966
                  
                  
                     Pripadnik milic, povezanih z režimom, znanih pod imenom ‚Kataeb al-Baath‘ (milica stranke Baath). Podpira režim z vpletenostjo pri zaposlovanju in organizaciji milice stranke Baath.
                  
                  
                     28.10.2016
                  
               
                     212.
                  
                  
                     Ammar Al-Sharif
                     (tudi Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                     ()
                  
                  
                      
                  
                  
                     Vodilni sirski poslovnež, ki v Siriji posluje na področju bančništva in zavarovalništva ter v gostinskih sektorjih. Ustanovitelj družbe Byblos Bank Syria, glavni delničar družbe Unlimited Hospitality Ltd in član upravnega odbora družb Solidarity Alliance Insurance Company in Al-Aqueelah Takaful Insurance Company.
                  
                  
                     28.10.2016
                  
               
                     213.
                  
                  
                     Bishr al-Sabban
                     (tudi Mohammed Bishr Al-Sabban; Bishr Mazin Al-Sabban)
                     ()
                  
                  
                      
                  
                  
                     Guverner Damaska; imenovan s strani Bašarja al Asada, s katerim je tudi povezan. Podpira režim in je odgovoren za nasilno zatiranje civilnega prebivalstva v Siriji, tudi z vpletenostjo v diskriminatorne prakse proti sunitskim skupnostim v glavnem mestu.
                  
                  
                     28.10.2016
                  
               
                     214.
                  
                  
                     Ahmad Sheik Abdul-Qader
                     (tudi Ahmad Sheikh Abdul Qadir; Ahmad al-Sheik Abdulquader)
                     ()
                  
                  
                      
                  
                  
                     Guverner Quneitre, povezan s Bašarjem al Asadom, ki ga je tudi imenoval. Prej guverner Latakije. Podpira režim in ima od njega koristi, vključno z javnim podpiranjem sirskih oboroženih sil in milice, ki podpira režim.
                  
                  
                     28.10.2016
                  
               
                     215.
                  
                  
                     Dr. Ghassan Omar Khalaf
                     ()
                  
                  
                      
                  
                  
                     Guverner Hame; imenovan s strani Bašarja al Asada, s katerim je tudi povezan. Prav tako podpira sirski režim in ima od njega koristi. Ghassan Omar Khalaf je tesno povezan s pripadniki milice v Hami, ki podpira režim, znane pod imenom brigada Hame.
                  
                  
                     28.10.2016
                  
               
                     216.
                  
                  
                     Khayr al-Din al-Sayyed
                     (tudi Khayr al-Din Abdul-Sattar al-Sayyed; Mohamed Khair al-Sayyed; Kheredden al-Sayyed; Khairuddin as-Sayyed; Khaireddin al-Sayyed; Kheir Eddin al-Sayyed; Kheir Eddib Asayed)
                     ()
                  
                  
                      
                  
                  
                     Guverner Idliba, povezan s Bašarjem al Asadom, ki ga je tudi imenoval. Ima koristi od režima in ga tudi podpira, vključno s podpiranjem sirskih oboroženih sil in milice, ki podpira režim. Povezan z režimom ministra za donacije („awqaf“), tj. dr. Mohammad Abdul-Sattar al-Sayyed, ki je njegov brat.
                  
                  
                     28.10.2016“